Test i ri për gjetjen e kancerit
Analiza të reja gjaku mund të identifikojnë praninë e kancerit herët
Një lloj analize e re e gjakut mund të shërbejë si paralajmërim i hershëm për praninë e kancerit. Analiza zbulon mutacione në qelizat e kuqe të gjakut para se të shfaqen simptomat e kancerit. Siç shpjegon korrespondentja Deborah Block e Zërit të Amerikës, ky test mund të jetë një mënyrë e thjeshtë për të zbuluar zbuluar kancerin te pacientët. Kur kanceri zbulohet herët, kjo mund të bëjë dallimin mes jetës dhe vdekjes. Disa analiza të reja të gjakut mund të ndryshojnë mënyrën e diagnostikimit të kancerit, sepse japin të dhëna gjatë fazës së hershme të sëmundjes. Zbulimin e bënë shkencëtarët në Universitetin e Swanseas në Uells. thotë Gareth Jenkins, profesor në Universitetin “Swansea” të Uellsit. Analizat bëhen me pajisje standarde laboratorike, që kërkojnë mutacione në miliona qeliza të kuqe të gjakut. Këtyre qelizave u mungon një proteinë e veçantë në sipërfaqe, e cila zakonisht gjendet tek qelizat e shëndetshme. Hulumtuesit analizuan mostrat e gjakut të rreth 300 njerëzve me kancer në ezofag. thotë zoti Jenkins. Shpresa është se këto analiza mund të bëhen pjesë e zakonshme e testimit për çdo mjek, së bashku me metodat e tjera. Këto teknologji të reja mund të ndihmojnë për të shpëtuar miliona jetë nga kanceri, i cili është shkaku kryesor i vdekjeve në mbarë botën.